ወሓጥዎ" ክብል ተዛሪቡ ነይሩ። ፕረዚደንት ብራዚል ቦልሶናሮ ድማ "ሃይድሮክሲክሎሮኪን ኣብ ኩሉ ቦታታት ውጽኢታዊ ይኾን ኣሎ እዩ" ክብል ተዛሪቡ ነይሩ። ነዚ ዘረባ፡ ፌስቡክ ዘይሓቃዊ ሓበሬታ ከሕልፍ ስለዝኽእል ኣጊድዎ ኣሎ። ምንጪ ስእሊ, Reuters ክኒናት ክሎሮኪን፡ ረስኒ ከምኡ ድማ ነድሪ (inflammation) ንምንካይ ኣብ ሕክምና ሕማም ዓሶ ኣብ ጥቕሚ ምውዓል ካብ ዝጅምሩ ነዊሕ ኮይኑ'ሎ። ሕዚ ድማ፡ ሕማም ኮቪድ-19 ንዘምጽእ ቫይረስ ይዓግት እዩ ዝብል ተስፋ እዩ ዘሎ። "ኣብ ቤተ ፈተነ ኣብ ዝተገበሩ መጽናዕትታት፡ ክሎሮኪን ንኮሮናቫይረስ ዝዓግቶ ይመስል። እቲ መድሓኒት ሓጋዚ ኮይኑ ረኺብናዮ ዝበሉ ሓካይም እውን ኣለዉ" ይብል ኣብ ቢቢሲ ናይ ጥዕና ጋዜጠኛ ጄሚስ ጋላሀር። ኮይኑ ግን፡ ሕሙማት ኮሮናቫይረስ ኣብ ምሕካም ውጽኢታውነት ናይዞም መድሓኒታት ክሳብ ክንደይ እዩ ንዝብል፡ ዛጊት ኣብ ዝተኻየዱ ፈተነታት ውጽኢታነውቶም ዘረጋግጽ እኹል መረዳእታ ኣይተረኸበን። ኣብ ፈረንሳይ ኣብ ዝተገበረ ሓደ መጽናዕቲ ድማ፡ እዞም መድሓኒታት፡ ውጽኢት የብሎምን እዩ ዝብል። እዚ መድሓኒተት ከቢድ ጎናዊ ሳዕቤናት እውን ኣለዎ። ኣብ ኩሊትን ጸላም ከብድን ሃስያ ከብጽሕ ይኽእል። "ውጽኢታውነቱ ንምግምጋም፡ ዝዓበየ ንደረጅኡ ዝሓለወን ፈተነታት ክነካይድ ይግባእ" ይብል ምሁር ዩንቨርሲቲ ኦክስፎርድ ኮሜ ግበነጊ። ኣብ ኣመሪካ፣ ብሪጣንያ፣ ስፔንን ቻይናን ሓዊሱ ልዕሊ 20 መጽናዕትታት ይካየድ ኣሎ። ኣብ ብሪጣንያ፡ ንሕሙማት ኮሮናቫይረስ ንምሕካም ከገልግሉ ዝኽእሉ እንተኾይኖም ንምፍላጥ፡ ኣብ ኣፋውስ ዓሶ ፈተነተት ይግበር ከምዘሎ ሚኒስተር ቤትጽሕፈት ካቢነ ብሪጣንያ ማይክል ጉቭ ገሊጹ እየዑ። ኣብ ኣመሪካ ድማ፡ ንሕሙማት ኮሮናቫይረስ ንምሕካም፡ ኣብ መድሓኒታት ክሎሮኪን፣ ሃይድሮክሲክሎሮኪን ከምኡ ድማ ዚትሮማክስ ዝበሃል ኣንቲባዮቲክ መድሓኒት ፈተነ ይበግረሎም ኣሎ። እዚ መድሓኒታት ኣብ ጥቕሚ ክውዕል ዝፈቐዳ ሃገራት መነመን እየን?
